stanford-oval/wikipedia huggingface dataset:
Kirjat Gat

| Kirjat Gat קִרְיַת גַּת |
| --- | --- |

 lippu:  vaakuna
 Kirjat Gat
 Koordinaatit: 31°36′22″N, 34°46′18″E 
Valtio:  Israel
Hallintoalue:  Eteläinen
Väkiluku (2018):  54 973
 
 www.qiryat-gat.muni.il 
Infobox OKVirheellinen NIMI-arvo: 
Kirjat Gat (hepr. ‏קִרְיַת גַּת‎‎) on kaupunki Israelissa eteläisellä hallintoalueella. Sen väkiluku oli vuoden 2018 lopussa 54 973.
Maantiede

Kirjat Gat sijaitsee Israelin rannikkotasangon eteläosassa.
Historia

Ennen nykyisen kaupungin perustamista läheisellä rauniokumulla eli tellillä oli filistealaiseen Gathin kaupunkiin liitettyjä raunioita. Hieman nykyisestä kaupungista länteen oli myös Faluja-niminen arabien asuttama kylä. Kylän asukkaat pakenivat Israelin itsenäisyyssodan yhteydessä vuonna 1948, jolloin alueella käytiin taisteluja egyptiläisten ja israelilaisten joukkojen välillä.
Varsinainen Kirjat Gat perustettiin vuonna 1955. Nykyisen kaupungin lähiseutua eli niin sanottua Lakisin aluetta oli tarkoitus kehittää ja alueelle haluttiin luoda oma taloudellinen keskuksensa. Huomattava osa sen varhaisista juutalaisista siirtolaisista saapui Välimeren maista ja etenkin Pohjois-Afrikasta. Palveluiden ja työntarjonnan kehittyessä rakennutettiin myös uusia asuntoja.
Väestö

Kirjat Gatin asukasluku oli vuoden 2018 lopussa 54 973. Vuonna 2002 vastaava lukema oli 48 200, vuonna 1969 17 000 ja vuonna 1958 4 400.
Vuonna 2012 kaupungin asukkaista 93,8 prosenttia oli juutalaisia. Varhaisina vuosina kaupungin asukkaat olivat pääosin sefardi- ja mizrahijuutalaisia. Mittavan juutalaisten Neuvostoliitosta tulleen muuttoliikkeen myötä, noin kolmasosa kaupungin asukkaista on nykyisin peräisin edesmenneen Neuvostoliiton alueilta.
Talous

Polgatin tekstiilitehdas oli suurin työnantaja kaupungissa ennen sulkemistaan 1990-luvulla.
Kirjat Gatissa on vuonna 1999 avattu Fab 18 -niminen Intelin prosessoreita ja Flash-muisteja tuottava tehdas. Intel sai Israelin valtiolta 525 miljoonan dollarin apurahan tehtaan avaamiseen. Helmikuussa 2006 muurattiin toisen Intelin Fab 28 -nimisen tehtaan peruskivi. Tästä huolimatta Kirjat Gatin työttömyysluvut ovat Israelin korkeimpien joukossa.
Aiheesta muualla

Kuvia tai muita tiedostoja aiheesta Kirjat Gat Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Sotamuistomerkki.
Nokia 5510

| Nokia 5510 |
| --- | --- |
 Nokia 5510
Valmistaja:  Nokia
Julkaistu:  2001
Mitat:  58 mm x 134 mm x 28 mm
Paino:  155 g
Valmiusaika:  260 h
Akku:  Li-Ion 950 mAh
Infobox OKNimi-testi OK: 
Nokia 5510 oli ensimmäisiä vaakamallisia matkapuhelimia, jossa oli QWERTY-näppäimistö. Vuonna 2001 julkaistulla puhelimella oli mainoslauseenaan "näyttää kummalta, kuulostaa hyvältä". Laitteessa on FM-radio, mahdollisuus kuunnella musiikkia ja myös nauhoittaa sitä radiosta ja MP3-soitin. Teknisesti aikanaan edistyksellinen puhelin menestyi kuitenkin varsin huonosti. Tässä suhteessa se muistutti N-Gagea, joka niin ikään hyvästä teknisestä toteutuksestaan huolimatta ei mennyt kaupaksi.
Puhelimessa on 950 milliampeeritunnin akku ja 260 tuntia valmiusaikaa.
Aiheesta muualla

Nokia 5510 -sivusto
Ramat Gan

| Ramat Gan (רָמַת גַּן) |
| --- | --- |
 Näkymä Bursan liikekeskukseen.
 lippu:  vaakuna
 Ramat Gan
 Koordinaatit: 32°5′N, 34°49′E 
Valtio:  Israel
Hallintoalue:  Tel Aviv
Perustettu:  1921
Väkiluku (2017):  156 277
 
 www.ramat-gan.muni.il 
Infobox OKVirheellinen NIMI-arvo: 
Ramat Gan (hepr. ‏רמת גן‎) on kaupunki Israelissa Tel Avivin hallintoalueella. Kaupunki on perustettu vuonna 1921 ja vuoden 2017 lopussa sen asukasluku oli 156 277. Ramat Ganissa sijaitsee muun muassa Israelin suurin timanttipörssi, siihen liittyvä Bursan liikekeskus ja Ramat Gan Stadion. Kaupunki on tunnettu myös puistoistaan.
Historia

Ramat Ganin ensimmäiset asukkaat olivat 20 Itä-Euroopasta saapunutta juutalaista siirtolaista. Vuonna 1914 he olivat perustaneet Ir-Gannim eli "puutarhakaupunki"-nimisen ryhmän. Heidän alkuperäisenä tarkoituksenaan oli perustaa maaseutuidyllinen siirtokunta, jossa tarjolla olisi kuitenkin kaupunkimaiset palvelut. Esimerkiksi tehtaiden perustaminen olisi siirtokunnassa kiellettyä. Ramat Gan perustettiin vuonna 1921 ja seuraavan vuoden puolella sen asukasluku oli 140. 1930-luvulla teollisuuslaitokset löysivät tiensä Ramat Ganiin. Maa oli paikalla Tel Avivin keskustaa halvempaa ja se houkutteli näin tehdaslaitosten perustajia. Myös kaupungin väkiluku kasvoi nopeasti. Vuonna 1948 Ramat Ganin asukasluku oli jo 19 000 ja vuonna 1963 jo 95 800. Hallinnollisesti Ramat Ganista tehtiin kaupunki vuonna 1950. Nopean kasvun ohella pyrittiin ylläpitämään myös alkuperäistä suunnitelmaa puutarhamaisesta kaupungista. Teiden varsille istutettiin puurivejä ja alueen kukkuloille perustettiin julkisia puutarhoja.
Talous

Ramat Gan sijaitsee Israelin suurimmalla metropolialueella ja se on yksi maan teollisuuden keskuksista. Paikallisiin teollisuuden aloihin kuuluvat esimerkiksi tekstiili-, metalli-, elintarvike- ja puuteollisuus. Ramat Ganissa sijaitsee myös Israelin suurin timanttipörssi, johon liittyvä liikekeskus Bursa työllistää yhteensä noin 50 000 henkilöä. Kaupunki tunnetaan yhä puistoistaan ja Ramat Ganin kansallispuistossa vierailee vuosittain miljoonia kävijöitä. Kaupungissa sijaitsee myös Israelin suurimpiin lukeutuva 60 000 paikkainen Ramat Gan Stadion.
Väestö

Ramat Ganin asukasluku vuoden 2017 lopussa oli 156 277. Asukkaisiin kuuluu niin maahanmuuttajia, kuin Israelissa syntyneitäkin.
Aiheesta muualla

Kuvia tai muita tiedostoja aiheesta Ramat Gan Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Näkymä kaupunkiin vuodelta 1936.
Ramat Gan Stadion.
Hakan Çalhanoğlu

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. helmikuuta 1994 (ikä 30)
Syntymäpaikka: Mannheim, Saksa
Pelipaikka: hyökkäävä keskikenttä
Pituus: 178 cm
Seura
Seura: Inter
Pelinumero: 20
Junioriseurat
: Turanspor Mannheim
0000–2001: PSV Mannheim
2001–2009: SV Waldhof Mannheim
2009–2011: Karlsruher SC
Seurat
| Vuodet | Seura | O | (M) |
| 2012 | Karlsruher SC | 14 | (0) |
| 2012–2014 | Hamburger SV | 32 | (11) |
| 2012–2013 | → Karlsruher SC | 36 | (17) |
| 2014–2017 | Bayer Leverkusen | 79 | (17) |
| 2017–2021 | Milan | 135 | (22) |
| 2021– | Inter | 105 | (24) |
Maajoukkue
| 2010 | Turkki U16 | 6 | (1) |
| 2010–2011 | Turkki U17 | 11 | (1) |
| 2011–2013 | Turkki U19 | 15 | (5) |
| 2012–2013 | Turkki U20 | 9 | (1) |
| 2012–2013 | Turkki U21 | 2 | (0) |
| 2013– | Turkki | 94 | (20) |
 Seurajoukkueuran tilastot kattavat vain kansalliset sarjat, päivitetty 15. lokakuuta 2024.  Maajoukkueuran tilastot päivitetty 15. lokakuuta 2024.
Hakan Çalhanoğlu (s. 8. helmikuuta 1994 Mannheim, Saksa) on saksalaissyntyinen turkkilainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Serie A:ssa pelaavaa Interiä. Çalhanoğlu tunnetaan parhaiten vaarallisista vapaapotkuistaan.
Çalhanoğlu aloitti ammattilaisuransa saksalaisessa Karlruhessa tammikuussa 2012. Saman vuoden elokuussa hän siirtyi 2,5 miljoonan euron siirrolla Bundesliigaseura HSV:n riveihin sarjatasoa alemmasta Karlsruhesta. HSV lainasi miehen kuitenkin takaisin 3. Ligaan pudonneeseen Karlsruheen yhden kauden ajaksi. Heinäkuussa 2014 hän siirtyi Leverkuseniin 14,5 miljoonan euron siirtosummalla. Heinäkuussa 2017 Çalhanoğlu siirtyi italialaiseen AC Milaniin 21,3 miljoonan euron siirtosummaa vastaan. Hän pelasi joukkueessa neljä kautta ja siirtyi kesällä 2021 toiseen milanolaisseuraan Interiin.
Çalhanoğlu on pelannut Saksan 1. Bundesliigassa 111 ottelua ja tehnyt niissä 28 maalia. Kaudella 2013–2014 hän teki Bundesliigassa 11 maalia. Italian Serie A:ssa hän on pelannut kauden 2023–2024 loppuun mennessä 234 ottelua ja tehnyt 45 maalia. Mestarien liigassa hän on pelannut Leverkusenissa 20 ottelua, joissa hän teki viisi maalia, ja Interissä 24 ottelua, mukaan lukien tappiollinen finaali 2023, joissa hän on viimeistellyt kaksi maalia. Eurooppa-liigassa hän on pelannut Leverkusenissa neljä ottelua, joissa teki yhden maalin, ja AC Milanissa 19 ottelua, joissa teki neljä maalia.
Çalhanoğlu on voittanut Interissä Italian liigamestaruuden vuonna 2024. Hän voitti Italian cupin vuonna 2022, jolloin hän teki loppuottelussa maalin, ja 2023 sekä Italian supercupin vuosina 2021, 2022 ja 2023.
Maajoukkueura

Saksassa syntynyt ja kasvanut Çalhanoğlu edustaa maajoukkuetasolla Turkin maajoukkuetta. Hän pelasi alle 20-vuotiaiden MM-kilpailuissa 2013 Turkin kaikki neljä ottelua ja teki yhden maalin. A-maajoukkuedebyyttinsä hän teki syyskuussa 2013 MM-karsintaottelussa Andorraa vastaan tullessaan 82. minuutilla vaihdosta kentälle. Ensimmäisen maaottelumaalinsa hän teki Luxemburgia vastaan maaliskuussa 2015. EM-kilpailuissa 2016 hän pelasi kaksi ottelua ja kesällä 2021 pelatuissa EM-kilpailuissa kolme ottelua, kaikki avauskokoonpanossa. EM-kilpailuissa 2024 hän pelasi avauskokoonpanossa joukkueensa kaikki kolme alkulohko-ottelua ja teki maalin Tšekkiä vastaan, mutta saatuaan alkulohkossa kaksi varoitusta hän oli pelikiellon vuoksi poissa neljännesvälieräottelusta. Tappiollisessa puolivälieräottelussa Alankomaita vastaan hän pelasi täydet minuutit.
Çalhanoğlu on vuodesta 2022 alkaen toiminut Turkin maajoukkueen kapteenina. Hän on lokakuun 2024 puoliväliin mennessä pelannut 94 maaottelua, joissa hän on tehnyt 20 ja syöttänyt 15 maalia. Pelaamissaan 19:ssä MM-karsintaottelussa hän on tehnyt viisi maalia ja 23 EM-karsintaottelussa kaksi maalia.
Kleio

Kleio (Johannes Vermeer)
Kleio (m.kreik. Κλειώ, lat. Clio) oli kreikkalaisessa mytologiassa historian ja sankarirunouden muusa eli runotar. Hänet kuvataan usein pergamenttikäärön tai kirjojen kanssa. Hänellä oli Makedonian kuninkaan Pieroksen kanssa yksi poika, Hyakinthos.
Ar’ara

| Ar’ara |
| --- | --- |
 Paikallinen moskeija.
 Ar’ara
 Koordinaatit: 32°29′40″N, 35°05′39″E 
Valtio:  Israel
Hallintoalue:  Haifa
Väkiluku (2019):  25 245
Infobox OKVirheellinen NIMI-arvo: 
Ar’ara (arab. عرعرة‎, ‘Ar‘ara, hepr. ‏ערערה‎, Ar’ara) on kaupunki Israelin Haifan hallintoalueella. Ar’aran asukkaat ovat pääasiassa islaminuskoisia arabeja, ja sen asukasluku oli vuoden 2019 lopussa 25 245.
Maantiede

Ar’ara sijaitsee Umm al-Fahmin kaupungin länsipuolella Wadi Aran eli Nahal Ironin varrella.
Historia

Arkeologisissa kaivauksissa nykyisen kylän paikalta on löydetty roomalaiskautisia hautoja. Paikan poikki kulki aikanaan Via Maris. Ristiretkien kaudella Ar’ara tunnettiin nimellä Castellum Arearum. Sittemmin Egyptin mamelukkien kaudella sulttaani Baibars läänitti sen alueen emiireilleen. Osmanien valtakunnan kauden veroluettelossa vuodelta 1596 Ar’arassa sanotaan asuneen kahdeksan kotitaloutta (khana).
Väestö

Ar’aran asukasluku vuoden 2019 lopussa oli 25 245. Vastaava lukema oli 14 500 vuonna 2002 ja 2 450 vuonna 1967. Asukkaat ovat pääasiassa islaminuskoisia arabeja.
Ilmakuvassa.
Thaleia (muusa)

Thaleia (Jean-Marc Nattier, 1739).
Thaleia (m.kreik. Θάλεια, lat. Thalia) oli kreikkalaisessa mytologiassa komedian ja paimenrunouden muusa eli runotar. Hänet kuvataan usein komedioissa käytetyn naamion ja paimensauvan kera. Thaleia oli Zeuksen ja Mnemosynen tytär, yhdeksästä muusasta kahdeksas.
Yuen Biao

Yuen Biao (kiin.: 元彪; Jyutping: Jyun4  Biu1; s. 26. heinäkuuta 1957 Brittiläinen Hongkong) on hongkongilainen toimintaelokuvista tunnettu näyttelijä.
Viisivuotiaana Yuen meni samaan kiinalaiseen ooppera-akatemiaan kuin Jackie Chan ja Sammo Hung. Siellä Yuen oli heille kuin pikkuveli. Siellä Chan otti Yuenin suojaansa ja heistä tuli elinikäiset ystävät. Yuen oli akatemiassa 16-vuotiaaksi asti, minkä jälkeen hän muutti Yhdysvaltoihin, josta kuitenkin palasi kaksi vuotta myöhemmin, sillä kiinalaisella taistelulajien taitajalla ei ollut maassa paljon mahdollisuuksia.
Yuenin läpimurtoelokuva oli Knockabout (kiin.: 雜家小子; Jyutping: Zaap6 gaa1 siu2zi2), jossa hän näyttelee Sammo Hungin kanssa. Yuen, Chan ja Hung muodostivat kolmena lohikäärmeenä tunnetun kung fu -näyttelijöiden trion, joka näytteli yhdessä kuudessa 1980-luvulla julkaistussa elokuvassa. Näistä viimeisin on Ikuisesti lohikäärmeitä (1988).
Myöhemmin Yuen muutti Kanadaan perheensä kanssa. Yuen on tehnyt 2000-luvulla tasaisin välein elokuvarooleja, mutta pitänyt matalampaa profiilia julkisuudessa.
Aiheesta muualla

Yuen Biao Internet Movie Databasessa. (englanniksi)
Heidi Rämö

| Heidi Rämö> Lempäälän kunnanjohtaja |
| --- | --- |
 1.8.2015 – 30.9.2024  
Edeltäjä:  Olli Viitasaari
Seuraaja:  Noora Pajari
Henkilötiedot
Syntynyt: 1970 (ikä 54–55) Sipoo
Tiedot
Koulutus:  filosofian maisteri
Heidi Henrietta Rämö (s. 1970) on suomalainen kunnanjohtaja. Hän toimi Lempäälän kunnanjohtajana vuosina 2015–2024. Tästä tehtävästä hän siirtyi  Pirkanmaan Yrityskummit ry:n toiminnanjohtajaksi. Aiemmin hän on ollut Punkalaitumen kunnanjohtaja 2011–2012 ja Hattulan kunnanjohtaja 2012–2015.
Sipoossa syntynyt, mutta sukujuuriltaan urjalalainen Rämö on koulutukseltaan filosofian maisteri. Hän on naimisissa, ja hänellä on kolme lasta.
Aiheesta muualla

Heidi Rämö Twitterissä
Heidi Henrietta Rämö Naisjohtajat. Keskuskauppakamari. Viitattu 23.9.2017.
Kirjat Yam

| Kirjat Yam |
| --- | --- |
 Paikallisia kerrostaloja.
 vaakuna
 Kirjat Yam
 Koordinaatit: 32°50′57″N, 35°04′07″E 
Valtio:  Israel
Hallintoalue:  Haifa
Väkiluku (2018):  39 909
 
 www.kiryat-yam.muni.il 
Infobox OKVirheellinen NIMI-arvo: 
Kirjat Yam (hepr. ‏קריית ים‎) on kaupunki Israelin Haifan hallintoalueella. Kaupunki on perustettu vuonna 1946, ja vuoden 2018 lopussa sen asukasluku oli 39 909.
Maantiede

Kirjat Yam sijaitsee Israelin pohjoisosassa Haifanlahden rannikolla.
Historia

Kirjat Yamiin alettiin rakentaa asuntoja vuonna 1939, mutta suunnitelmat uuden kaupungin perustamisesta lykkäytyivät toisen maailmansodan takia. Lopulta uusi kaupunki perustettiin maailmansodan jälkeen vuonna 1946. Alueelle olivat aluksi tyypillisiä yksi- ja kaksikerroksiset asunnot, mutta kaupungin alkaessa kasvaa nopeasti seuraavina vuosikymmeninä niiden tilalle kohosi kerrostaloja. Suurin osa paikallisista on työllistynyt Haifassa.
Väestö

Kirjat Yamin asukasluku oli vuoden 2018 lopussa 39 909. Vuonna 2002 vastaava luku oli 38 700, vuonna 1969 16 000 ja vuonna 1948 650.
Aiheesta muualla

Kuvia tai muita tiedostoja aiheesta Kirjat Yam Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Merenrantaa.
Valokuva vuodelta 1949.
Ashdod

| Ashdod (אַשְׁדּוֹד) |
| --- | --- |
 Ashdodin nähtävyyksiä
 lippu:  vaakuna
 Ashdod
 Koordinaatit: 31°48′N, 34°39′E 
Valtio:  Israel
Hallintoalue:  Eteläinen
Perustettu:  1956
Väkiluku (2016):  221 591
 
 www.ashdod.muni.il 
Infobox OKVirheellinen NIMI-arvo: 
Ashdod (hepr. אַשְׁדּוֹד, arab. اشدود‎, إسدود Isdud) on kaupunki Israelissa Välimeren rannalla noin 53 kilometriä Jerusalemista länteen. Tel Aviv sijaitsee noin 32 km pohjoiseen ja Askalon 20 km etelään Ashdodista. Vuoden 2016 lopussa sen väkiluku oli 221 591 ja se kuuluu eteläiseen hallintoalueeseen. Kaupungilla on pitkä historia, mutta se raunioitui ajan saatossa. Nykyinen kaupunki on perustettu vuonna 1956.
Talous

Ashdodin sataman kautta kulkee 60 % Israelin merikuljetuksista. Sitä on laajennettu viime vuosina, jotta Panamax-luokan alukset voivat käyttää sitä. Kaupungissa on maan toinen öljynjalostamo. Muita teollisuudenaloja ovat lääkkeet, rakentaminen ja soijaöljy.
Israel Aircraft Industriesin tytäryhtiö Eltan pääkonttori sijaitsee Ashdodissa, jossa valmistetaan tutkalaitteita ja elektronisen sodankäynnin järjestelmiä.
Väestö

Vuoden 2016 lopussa Ashdodin asukasluku oli 221 591. Ashdod on ollut Israelin nopeimmin kasvava kaupunki ja useiden uusien maahanmuuttajaryhmien kohde. Sen ensimmäiset juutalaiset asukkaat olivat peräisin Pohjois-Afrikasta ja sittemmin muuttajia on tullut esimerkiksi Venäjältä ja Etiopiasta. Kaupungissa on myös suuri haredijuutalaisten yhteisö.
Ystävyyskaupungit

Bordeaux, Ranska
Bahía Blanca, Argentiina
Spandau, Saksa
Tampa, Florida, Yhdysvallat
Aiheesta muualla

Kuvia tai muita tiedostoja aiheesta Ashdod Wikimedia Commonsissa
Kaupungin viralliset sivut (Arkistoitu – Internet Archive)
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Katukuvaa Isdudissa 1910-luvulla.
Ashdodin kaupungintalo
Ostoskeskus

Kontulan ostoskeskus Helsingissä.
Ostoskeskus on kauppojen keskittymä, jossa kaikki kaupat ovat lähellä toisiaan. Ostoskeskuksessa on yleensä alle 15 liikettä. Ostoskeskuksiksi kutsutaan etupäässä 1960–1980-luvuilla rakennettuja, yhdessä kerroksessa olevia keskittymiä etenkin tuohon aikaan rakennetuissa lähiöissä. Monikerroksista ja kokoluokkaa suurempaa kutsutaan yleensä kauppakeskukseksi. Kauppakeskukset edellyttävät suurempia liikennemääriä riittävien asiakasmäärien varmistamiseksi, ja sijaitsevat siten parempien liikenneyhteyksien varrella. Ostoskeskus eroaa myös ostoskaduista, joissa liikkeet ovat yleisessä käytössä olevan kadun molemmin puolin.
Historiaa

Malli muuttoliikkeen täyttämien lähiöiden palvelukeskittymistä saapui Suomeen Yhdysvalloista Ruotsin kautta 1950-luvun loppupuolella. Idean isänä on pidetty asemakaava-arkkitehti Otto-Iivari Meurmania, joka keksi myös lähiö-sanan. Suomalaisena erikoisuutena korostettiin ostoskeskusten saavutettavuutta jalan ja julkisilla liikennevälineillä yksityisautojen sijaan. Suomen ensimmäinen varsinainen ostoskeskus on vuonna 1959 valmistunut Munkkivuoren ostoskeskus Helsingissä.
Ostoskeskusten rakentaminen Suomessa tyrehtyi 1980-luvulla, mihin suurimpana syynä oli autoistuminen ja siitä seurannut kaupunkirakenteen hajautuminen. 1990-luvun alun laman seurauksena monet ostoskeskukset täyttyivät kuppiloista, ja kulutustottumusten muuttumisen myötä monien ostoskeskusten myymälätilat osoittautuivat pieniksi ja epäkäytännöllisiksi. Talouden käännyttyä jälleen nousuun automarkettien ja suurten kauppakeskusten rakentaminen pääsi kunnolla vauhtiin. Laajemmassa kaupan alan murroksessa 2000-luvulla myös verkkokauppa on yleistynyt. Useita tyhjilleen ja vajaakäytölle jääneitä ostoskeskuksia on purettu 2000- ja 2010-luvuilla.
Aiheesta muualla

Wikimedia Commonsissa on kuvia tai muita tiedostoja aiheesta .
Taru Kolehmainen: Kuka muistaa puhosta? (Julkaistu Helsingin Sanomissa 6.6.2000) Kotimaisten kielten keskus. Arkistoitu 2.4.2015. Viitattu 5.3.2015.
Ostarin helmi, tietoa suomalaisista ostoskeskuksista
Jukka Lindfors: Ostosparatiisit 20.10.2009. Yle, Elävä arkisto.
Tommi Lindh: Ostarit, esikaupunkien keitaat (Arkistoitu – Internet Archive). Rakennusperintö.fi.
Linnunlaulu (Helsinki)

Ilmakuva Linnunlaulusta.
Linnunlaulu (ruots. Fågelsången) on korkea kallioniemi Helsingin kantakaupungissa Eläintarhan puistoalueen kaakkoispuolella, Töölönlahden ja Eläintarhanlahden välissä. Alueelle luonteen antavat puistomainen korkea kalliomaasto, niin sanotut Linnunlaulun huvilat ja kalliota halkova syvä pääradan rautatiekuilu eli ”Linnunlaulun kanjoni”.
Linnunlaulun huvilat ovat viimeisinä jäljelle jääneet niin sanotuista Eläintarhan huviloista. Nimitystä Linnunlaulun huvila-alue on käytetty jo ainakin vuonna 1891. Hallinnollisesti Linnunlaulu kuuluu Kallion kaupunginosan Linjojen osa-alueeseen. Linnunlaulun alue on määritelty valtakunnallisesti merkittäväksi rakennetuksi kulttuuriympäristöksi.